**Lisa 2**

**Kompetentsipõhise eneseanalüüsi vorm täiskasvanute koolitaja 5. taseme kutse taastõendajale**

**Taotleja ees-ja perekonnanimi: Märt Murd**

Palume Teil analüüsida 5. tasemele vastavaid kompetentse, kus iga kompetentsi puhul on esitatud tegevusnäitajad. Lahtris „Kompetentsi tõendamine“on võimalik sisestada tekst pikkusega kuni 2000 tähemärki. Kirjeldage, analüüsige ja tooge näiteid oma tegevuse kohta koolitajana, mis iseloomustab kõige paremini Teie käitumist koolitusprotsessis.

**Lahtris „Viide tõendusmaterjalile“, kus on märge *Tõendusmaterjalide esitamine* palun lisage faktilisi andmeid, materjalide linke jne, mis tõendavad kompetentsi ilmnemist vm olulist informatsiooni enda kui koolitaja tegevuse kohta.**

Portfoolios esitatud tõendusmaterjalid peavad iseloomustama konkreetset kompetentsi ja olema otselingiga kättesaadavad.

Loe lisaks www.andras.ee kodulehelt „E-portfoolio koostamise juhendit“, et saada infot*,* millised materjalid on sobilikud tõendusmaterjalid.

|  |
| --- |
| **4. Professionaalne enesearendamine** |
| 4.1 Kirjeldab enda tegevust õppeprotsessis, seostades oma käitumist õpitulemustega. |
| *Kompetentsi tõendamine* | *Püüan õppeprotsessis olla võimalikult sõbralik ja õppijakeskne:**Julgustan alati kohe küsima kui küsimused tekivad ja alati heal meelel vastan või arutlen tekkinud küsimuste teemadel.**Vahel ei ole õppijad rahul (näiteks ei saa kuidagi aru mingist käsitletavast), siis võtame rahulikult õppijatega ette koha, mis arusaamatust tekitas ja püüame tuvastada, millest täpsemalt segadus tekib.* *Rõhutan alati, et eksimine on inimlik ja ei ütle kunagi, et „sul on valesti“. Pigem selgitan oma lahenduskäiku ja küsin, kas nii tunduks hoopis loogilisem. Sageli on võimalik möönda, et teatud tingimuste kehtimisel võinuks ka õppijal olla õigus. Nii võib ühest situatsioonist ja selle analüüsist hoopis rohkem õppida, kui keskendudes ainult ühele lahendusele.**Kuna koolitan suuresti sellisel alal (arvestusvaldkond), kus on arvutused üsna olulised, siis alati küsin õppijalt pärast lahendi analüüsi, kust ja kuidas tuli tema arvutusse viga sisse ja palun seda grupiga jagada. See ei ole karistus vaid õppimiskoht kõigile, mis võimaldab kinnistada õiget arvutuskäiku ja tõsta teadlikkust võimalikest veakohtadest ning on kasulik kõigile. Samuti julgustab see avatud suhtlemist ja vigade tegemise mittekartmist. Parem teha vigu õppimise käigus, kui pärast, õpitu rakendamisel.**Arvan, et osalt just see toetav ja õppijakeskne lähenemine on taganud selle, et minu poolt ettevalmistatavate raamatupidajate kutseeksamite positiivselt sooritanute osakaal on olnud keskmisest üle 10 protsendipunkti võrra parem.**Ka õppijate tagasiside on olnud valdavalt positiivne. Samuti näitab õppijate ja kolleegide positiivset tagasisidet Raamatupidaja.ee poolt välja antava Arvestusala Edendaja 2022 tiitli saajaks hääletamine.* |
| *Viide tõendus-materjalile* | *Õppijate tagasisidet:* [*https://debit.ee/mart-murd/*](https://debit.ee/mart-murd/)*Arvestusala edendaja 2022:* [*https://www.raamatupidaja.ee/uudised/2022/11/14/suur-galerii-raamatupidajate-paev-ja-arvestusala-edendaja-2022*](https://www.raamatupidaja.ee/uudised/2022/11/14/suur-galerii-raamatupidajate-paev-ja-arvestusala-edendaja-2022) |
| 4.2 Reageerib füüsilisele ja vaimsele üleväsimusele, vähendades oma koormust. |
| *Kompetentsi tõendamine* | *Koostan oma ajakavu koostöös partneritega (Täiskasvanute Koolituskeskus, Harjumaa Ettevõtlus- ja Arenduskeskus, Tallinna Majanduskool, Äripäev) selliselt, et aktiivsel koolitusperioodil ei oleks nädalaid, kus on enam kui 24 akadeemilist tundi koolitusi (3 täispäeva), andes aru, et iga koolituse tund või päev vajab mõningat ettevalmistust. Ajakavad ja mahud on iga partneriga teada ligikaudu pool aastat ette. Õhu jätmine ajakavasse võimaldab reageerida ka ootamatutele „väljakutsetele“. Sellel hooajal saan näiteks teises kutseõppeasutuses (Sisekaitseakadeemia) anda mõned tunnid. Sain pakkumise vastu võtta tänu „õhule“ ajakavas, samas usun, et erinev kogemus rikastab ja arendab mind koolitajana.**Isegi kui on aastast-aastasse korduvad teemad, siis aitab vaimset väsimust vältida see, kui ka ise midagi juurde loed või õpid ning lood teooria näitlikustamiseks erinevaid näited ja lood uusi ülesandeid või arendad neid eelmiste aastate kogemuste baasilt edasi. Selle jaoks ongi vaja jätta paar päeva nädalas puhvriks.* |
| *Viide tõendus-materjalile* | [*Ajakava näidis*](https://debit.ee/wp-content/uploads/2024/03/Ajakavade-koostamine.png) |
| 4.3 Käsitleb ennast õppijana, vastutab enda arengu eest. |
| *Kompetentsi tõendamine* | *Üks minu koolitatavatest teemadest on olnud raamatupidamine ja juhtimisarvestus, valmistades ette õppijaid Raamatupidaja, tase 5 ja Vanemraamatupidaja, tase 6 kutseeksamiteks. Kuigi mul on majandusalane kõrgharidus ning vastavad teadmised omandatud ja ülikoolidiplomiga tõendatud, olen paralleelselt õpetamisega läbi teinud ka mõlema kutse taotlemise ja omandamise protsessi (raamatupidajatel on põhjalik kutseeksam situatsiooniülesannete lahendamisega). Samuti olen korduvalt läbinud kutset andva organisatsiooni (Eesti Raamatupidajate Kogu - ERK) poolt pakutavad kutseeksamieelsed koolitus-konsultatsioonid. Usun, et see on aidanud mul õppijaid paremini valmistada ette kutseeksamitel vajaminevate teadmiste ja praktiliste oskuste omandamiseks.**Teine minu koolitatavatest teemavaldkondadest on finantsanalüüs ja -juhtimine. Sel kevadel leidsin võimaluse TalTech avatud ülikooli kaudu osaleda finantsjuhtimise ainetel. Hetkel on pooleli Kristjan Liivamäe loetav „Finantsjuhtimine“. Olin otsinud sobivat koolitust, et ennast nendel teemadel täiendada, kuid see aine kõnetas just lektori tõttu. Tundsin et temalt võiks mul lisaks oma finantsteadmiste täiendamisele/täpsustamisele olla õppida ka koolitajana. Kristjan Liivamägi on valitud „Aasta rahatarkuse õpetajaks 2023“, „Tallinna Tehnikaülikooli aasta õppejõuks 2022“ ning „Aasta investoriks 2022“. Seega teadvustan täielikult vajadust ennast analüüsida ja areneda ka koolitajana ning seda on muuhulgas võimalik teha teiste koolitajate jälgimise teel.**Olen hiljuti värskendanud ka oma koolitajaoskusi Tallinna Majanduskooli töötajaskonnale korraldatud koolitusel „Õppekava koostamine“.* |
| *Viide tõendus-materjalile* | *Omandatud raamatupidamise (põhiline koolitusvaldkond) tase 5 ja 6 kutsed:* [*Kutsetunnistus 164112 - Kutseregister*](https://www.kutseregister.ee/ctrl/et/Tunnistused/vaata/10871993/1)[*Kutsetunnistus 195120 - Kutseregister*](https://www.kutseregister.ee/ctrl/et/Tunnistused/vaata/11149286/1)*Koolitustel ja konsultatsioonidel osalemine:*[*Raamatupidaja, tase 5 I ja II osa registreerimise kinnitus*](https://debit.ee/wp-content/uploads/2024/03/ERK-konsultatsioonid-5-tase-I-ja-II-osa.pdf)[*Raamatupidaja, tase 5 III osa registreerimise kinnitus*](https://debit.ee/wp-content/uploads/2024/03/ERK-konsultatsioonid-5-tase-III-osa.pdf)[*Vanemraamatupidaja, tase 6 registreerimise kinnitus*](https://debit.ee/wp-content/uploads/2024/03/ERK-konsultatsioonid-6-tase-registreerumine.pdf)[*Õppekava koostamine, 7 akh, Innowise*](https://debit.ee/wp-content/uploads/2024/03/M%C3%A4rt_Murd_T%C3%B5end_26.01.2024_%C3%95ppekava-koostamine_Innowise.pdf)[*Finantsjuhtimine, 48 akh, TalTech*](https://debit.ee/wp-content/uploads/2024/03/Osalemine-TalTech-Finantsjuhtimine-kursusel.png) |